DIGRIET TAT-TRIBUNAL GĦAS-SERVIZZ PUBBLLIKU
(L-Ewwel Awla)
29 ta’ Ottubru 2009
Kawża F-94/08
Luigi Marcuccio
vs
Il-Kummissjoni tal-Komunitajiet Ewropej
“Servizz pubbliku – Uffiċjali – Eżekuzzjoni ta’ sentenza – Rimbors tal-ispejjeż – Intenzjoni tal-amministrazzjoni li tipproċedi għal żamma mill-allowance tal-invalidità tal-uffiċjal – Nuqqas ta’ att li jikkawża preġudizzju – Rikors għad-danni – Inammissibbiltà manifesta”
Suġġett: Rikors, ippreżentat skont l-Artikoli 236 KE u 152 KEEA, li permezz tiegħu L. Marcuccio essenzjalment jitlob l-annullament
tan-nota tal-Kummissjoni, tat-28 ta’ Marzu 2008, li tinformah bl-intenzjoni tagħha li tipproċedi għal żamma mill-allowance
tal-invalidità tiegħu sabiex titħallas tal-ispejjeż sostnuti f’istanza preċedenti.
Deċiżjoni: Ir-rikors huwa miċħud bħala manifestament inammissibbli. Ir‑rikorrent huwa kkundannat għall-ispejjeż.
Sommarju
Uffiċjali – Rikors – Att li jikkawża preġudizzju – Kunċett – Nota tal-amministrazzjoni li tinforma lill-persuna kkonċernata
bl-intenzjoni tagħha li tipproċedi għal żamma mill-allowance tal-invalidità tagħha – Esklużjoni
(Regolamenti tal-Persunal, Artikoli 90 u 91)
Nota tal-amministrazzjoni li tinforma lil uffiċjal bl-intenzjoni tagħha li tipproċedi għal żamma mill-allowance tal-invalidità
tiegħu, fl-ipoteżi fejn huwa ma jressaqx quddiem il-qorti Komunitarja talba għall-intaxxar tal-ispejjeż li għalihom huwa ġie
kkundannat fil-kuntest ta’ kawża preċedenti, ma tikkostitwixxix teħid ta’ pożizzjoni definittiva min-naħa tal-amministrazzjoni,
u ma tistax tiġi kkunsidrata bħala li affettwat direttament u immedjatament l-interessi tiegħu, billi biddlet, b’mod sinjifikattiv,
is-sitwazzjoni legali tiegħu.
(ara l-punti 21 u 24)